L 228/2
HR
Službeni list Europske unije
15.9.2023.
(5)
S pomoću opreme za pružanje usluga ATM-a/ANS-a koja podržava komunikaciju zrak-zemlja daju se izravne upute zrakoplovima te bi ona također trebala podlijegati certifikaciji.
(6)
U okviru operativnih usluga u zračnom prometu (ATS) izravno se koriste usluge komunikacije, nadzora i navigacije kako bi se osigurala sigurna zrakoplovna plovidba, ali one ne pružaju potpun pregled nad prometom ni aktivnu kontrolu nad održavanjem razmaka između zrakoplova.
Njihova je uloga stoga manje bitna.
Sustavi ATM-a/ANS-a i sastavni dijelovi ATM-a/ANS-a kojima se podupire pružanje usluga ATS-a trebali bi podlijegati blažoj metodi izdavanja potvrda, odnosno davanju izjave o sukladnosti projekta.
(7)
Naposljetku, drugi manje bitni sustavi i oprema za pružanje usluga ATM-a/ANS-a za potporu meteorološkim uslugama, uslugama pružanja informacija u zračnom prometu, uslugama upravljanja zračnim prostorom i uslugama upravljanja protokom zračnog prometa trebali bi podlijegati najblažoj metodi izdavanja potvrda, odnosno izdavanju isprave o sukladnosti.
(8)
Osim što služe za kontrolu sigurnosnih rizika usluga i funkcija koje podržavaju, ključna uloga sustava ATM-a/ANS-a i sustavnih dijelova ATM-a/ANS-a može se utvrditi i na temelju drugih kriterija.
(9)
Stoga je potrebno utvrditi tri različite razine zahtjeva i detaljnih specifikacija: i. certifikat koji izdaje Agencija – najstroža razina; ii. izjava koju izdaje odobrena organizacija uključena u projektiranje ili proizvodnju opreme za pružanje usluga ATM-a/ANS-a – srednja razina; i iii.
isprava o sukladnosti koju izdaje pružatelj usluga ATMa/ANS-a koji integrira opremu za pružanje usluga ATM-a/ANS-a u svoj funkcionalni sustav, kako je definirano u Provedbenoj uredbi Komisije (EU) 2017/373 (2), ili, na zahtjev pružatelja usluga ATM-a/ANS-a, odobrena organizacija uključena u projektiranje ili proizvodnju opreme za pružanje usluga ATM-a/ANS-a.
(10)
U skladu s člankom 29. stavkom 2. točkom (a) Uredbe (EU) 2021/696 Europskog parlamenta i Vijeća (3) Agenciji Europske unije za svemirski program (EUSPA) povjereno je upravljanje Europskim geostacionarnim navigacijskim sustavom (EGNOS), koje, među ostalim, uključuje njegovu uporabu u pružanju potpore u pogledu certifikacije i normizacije.
(11)
U skladu s Uredbom (EU) 2021/696 i Agencija Europske unije za svemirski program (EUSPA) i Europska svemirska agencija (ESA) odgovorne su za projektiranje sustava EGNOS i njegove opreme.
Agencija bi trebala nadgledati izjave o sukladnosti projekta za opremu EGNOS-a na temelju posebnih dogovora s EUSPA-om.
Ti dogovori trebali bi se odnositi na tehničke, administrativne i financijske aspekte, kao što su obveza savjetovanja s EUSPA-om u pogledu izrade detaljnih specifikacija, nadzor izjava o sukladnosti projekta sustava EGNOS koje vrši EASA i razmjena podataka između obiju agencija u vezi s usklađenošću s relevantnim standardima i preporučenim praksama Međunarodne organizacije civilnog zrakoplovstva (ICAO).
Tim se dogovorima treba osigurati jednaka razinu sigurnosti i interoperabilnosti kao i zahtjevima iz ove Uredbe.
(2) Provedbena uredba Komisije (EU) 2017/373 od 1. ožujka 2017.
o utvrđivanju zajedničkih zahtjeva za pružatelje usluga upravljanja zračnim prometom/pružatelje usluga u zračnoj plovidbi i drugih mrežnih funkcija za upravljanje zračnim prometom i za njihov nadzor, o stavljanju izvan snage Uredbe (EZ) br. 482/2008 i provedbenih uredbi (EU) br. 1034/2011, (EU) br. 1035/2011 i (EU) 2016/1377 te o izmjeni Uredbe (EU) br. 677/2011 (SL L 62, 8.3.2017., str. 1.).
(3) Uredba (EU) 2021/696 Europskog parlamenta i Vijeća od 28. travnja 2021. o uspostavi Svemirskog programa Unije i osnivanju Agencije Europske unije za svemirski program te o stavljanju izvan snage uredaba (EU) br.
912/2010, (EU) br. 1285/2013 i (EU) br. 377/2014 i Odluke br.
541/2014/EU (SL L 170, 12.5.2021., str. 69.).